4. ΠΡΟΕΔΡΙΚΟ ΔΙΑΤΑΓΜΑ υπ’ αριθ.195 της 16/18 Ιουν.1986 (ΦΕΚ Α΄78) Οργάνωση, διάρθρωση και λειτουργία των υπηρεσιών Πολιτικής Σχεδίασης Έκτακτης Ανάγκης του Υπουργείου Αιγαίου. Έχοντας υπόψη τις διατάξεις: 1.Του άρθρ.15 παρ.1,3 και 6 του Ν.Δ.17/1974 «περί Πολιτικής Σχεδιάσεως εκτάκτου Ανάγκης» (ΦΕΚ Α΄236). 2.Του άρθρ.24 παρ.5 του Νόμ.1558/1985 «Κυβέρνηση και Κυβερνητικά όργανα» (ΦΕΚ Α΄137). 3.Του Π.Δ.1/1986 «Καθορισμός αρμοδιοτήτων Υπουργείου Αιγαίου» (ΦΕΚ Α΄1). 4.Τη γνωμοδότηση του Συμβουλίου Επικρατείας 325/86, με πρόταση των Υπουργών Προεδρίας της Κυβέρνησης, Εσωτερικών, Εθνικής Άμυνας, Οικονομικών, Δημόσιας Τάξης και Αιγαίου, αποφασίζουμε: Σύσταση Άρθρ.1.-1.Στο Υπουργείο Αιγαίου συστήνεται Διεύθυνση Πολιτικής Σχεδίασης Έκτακτης Ανάγκης, (ΠΣΕΑ) με σκοπό την οργάνωση, προπαρασκευή και κινητοποίηση των πολιτικών δυνάμεων στο χώρο αρμοδιότητας του Υπουργείου, για την επιβίωση στον πόλεμο, τη συμβολή τους στην Εθνική Άμυνα και την αντιμετώπιση έκτακτων αναγκών σε περίπτωση ειρήνης. 2.Η διεύθυνση ΠΣΕΑ του Υπουργείου Αιγαίου ελέγχει, κατευθύνει και συντονίζει το έργο των υπηρεσιών ΠΣΕΑ των περιφερειακών υπηρεσιών του Υπουργείου Αιγαίου τόσο σε ειρηνική περίοδο όσο και σε πόλεμο. Αποστολή Άρθρ.2.-Η διεύθυνση ΠΣΕΑ, έχει ειδικότερα ως αποστολή: 1.Την παρακολούθηση, το συντονισμό και τον έλεγχο: α)Των υπηρεσιών Πολιτικής Σχεδίασης Έκτακτης Ανάγκης των νομαρχιών της περιφέρειας του Αιγαίου. β)Των υπαρχόντων σχεδίων πολιτικής κινητοποίησης των νομαρχιών της περιφέρειας του Αιγαίου. γ)Της επεξεργασίας νέων σχεδίων και μεθόδων για την αντιμετώπιση πυρκαϊών, σεισμών, πλημμυρών και λοιπών θεομηνιών. δ)Την επεξεργασία νέων σχεδίων και μεθόδων για τη συμβολή των πολιτικών δυνάμεων στην Εθνική Άμυνα. ε)Της εναρμόνισης των αναπτυξιακών προγραμμάτων των νομαρχιών του Αιγαίου, με τις ανάγκες των Ενόπλων Δυνάμεων, όπου συμπίπτουν. στ)Της επεξεργασίας σχεδίων, μεθόδων και τρόπων για τον ανεφοδιασμό των νησιών και για τη δημιουργία αποθεμάτων σε καύσιμα, υγειονομικό υλικό, τρόφιμα και λοιπά εφόδια. ζ)Των διαφόρων σχεδίων και μεθόδων, για την άμεση και οργανωμένη κινητοποίηση και συμπεριφορά των κατοίκων, των υπηρεσιών, του παραγωγικού δυναμικού σε περίπτωση ανάγκης για την: 1.Αυτοπροστασία των κατοίκων. 2.Αποκατάσταση των ζημιών. 3.Παροχή πρώτων βοηθειών. 4.Υποβοήθηση του έργου των Ενόπλων Δυνάμεων. 5.Αυτοσυντήρηση των κατοίκων σε κάθε περίπτωση ανάγκης. η)Των συστημάτων έγκαιρης προειδοποίησης των κατοίκων και λήψη όλων των αναγκαίων μέτρων για την άμεση κινητοποίηση στο χώρο του Αιγαίου. θ)Της λήψης μέτρων για την προστασία των υπηρεσιών, οργανισμών, επιχειρήσεων, δασών και γενικά της παραγωγής και του παραγωγικού δυναμικού. ι)Της κατάρτισης για κάθε περίπτωση χωριστά συγκεκριμένων προγραμμάτων πρόληψης, δράσης, καταστολής, με οδηγίες για τη συμπεριφορά των κατοίκων, των υπηρεσιών και του παραγωγικού δυναμικού. 2.Τη μέριμνα για την εκπαίδευση των υπαλλήλων της ΠΣΕΑ και των ομάδων πολιτικής άμυνας. 3.Την προπαρασκευή και διεξαγωγή των προγραμματισμένων ασκήσεων ΠΣΕΑ. 4.Τη μέριμνα για την εξασφάλιση των αναγκαίων πιστώσεων, για την υποστήριξη των διαφόρων σχεδίων ΠΣΕΑ και δημιουργία υλικοτεχνικής υποδομής υποστήριξης στις αντίστοιχες ΠΣΕΑ του Υπουργείου και των νομαρχιών. 5.Τη μέριμνα για την ανύψωση του φρονήματος και ετοιμότητας του λαού των νησιών του Αιγαίου σε καιρό ειρήνης και πολέμου. 6.Το χειρισμό των θεμάτων που προκύπτουν από την εφαρμογή κανονισμών ασφάλειας διαβαθμισμένου υλικού. 7.Τη συγκέντρωση στατιστικών στοιχείων του ανθρώπινου και παραγωγικού δυναμικού, υπηρεσιών, οχημάτων και τη διενέργεια των κατά καιρούς διατασσόμενων απογραφών. 8.Την πολιτική επιστράτευση προσωπικού και συνταξιούχων των υπηρεσιών αρμοδιότητας του Υπουργείου Αιγαίου, για την κάλυψη έκτακτων αναγκών σε ειρηνική περίοδο. Αρμοδιότητες – Οργάνωση Άρθρ.3.-1.Η Διεύθυνση ΠΣΕΑ αποτελείται από πέντε τμήματα: α)Τμήμα έγκαιρης προειδοποίησης και ενημέρωσης των κατοίκων. β)Τμήμα έκτακτων αναγκών και αποκατάστασης ζημιών. γ)Τμήμα πολιτικής άμυνας και αυτοπροστασίας. δ)Τμήμα σχεδίασης και εκπαίδευσης προσωπικού και κατοίκων. ε)Τμήμα πολιτικής κινητοποίησης και οργανωτικής ανάπτυξης και υποστήριξης. 2.Οι αρμοδιότητες της διεύθυνσης κατανέμονται μεταξύ των τμημάτων ως εξής: Α.Τμήμα έγκαιρης προειδοποίησης και ενημέρωσης των κατοίκων. Η αρμοδιότητα του τμήματος έγκαιρης προειδοποίησης και ενημέρωσης των κατοίκων αναφέρεται στα παρακάτω θέματα: (Μετά τη σελ. 138,04(α) Σελ.138,05 Τεύχος Θ71-Σελ.19 Υπουργείο Αιγαίου 2.Β.ι.4 1.Την έγκαιρη προειδοποίηση των κατοίκων από τα μέσα μαζικής ενημέρωσης και οποιοδήποτε άλλο μέσο για την έκτακτη ανάγκη. 2.Τη συνεχή ενημέρωση των κατοίκων κατά τη διάρκεια της έκτακτης ανάγκης για το σχέδιο, που θα εφαρμοστεί, και την ενδεδειγμένη συμπεριφορά του. 3.Την εγκατάσταση πλέγματος σειρήνων στα νησιά του Αιγαίου. 4.Τη μέριμνα για την εγκατάσταση και λειτουργία ραδιοφωνικού και τηλεοπτικού σταθμού Αιγαίου και πλέγματος τοπικών ραδιοφωνικών σταθμών στις νομαρχίες, επαρχεία, επαρχίες, δήμους και στα απομακρυσμένα νησιά. 5.Τη μέριμνα για την εγκατάσταση και τη λειτουργία πλέγματος ασύρματης επικοινωνίας μεταξύ των νησιών. 6.Την επεξεργασία νέων σχεδίων και μεθόδων έγκαιρης προειδοποίησης και ενημέρωσης των κατοίκων, με στόχο τη δημιουργία κατάλληλου ψυχολογικού κλίματος, για τη σωστή συμπεριφορά των, με ασκήσεις, διαλέξεις και έντυπο υλικό σχετικά με: α)τα αποτελέσματα των διαφόρων όπλων και την αντιμετώπισή τους, β)τη συμπεριφορά του εχθρού και τις πιθανές δολιοφθορές του, γ)τα μέτρα πρόληψης και καταστολής μικρής πυρκαγιάς, δ)τη συσκότιση και την παραλλαγή ευαίσθητων χώρων, ε)τη διαβίωση κάτω από ανώμαλες συνθήκες κυρίως στις πόλεις, στ)την παροχή πρώτων βοηθειών, ζ)την προστασία των κατοίκων σε καταφύγια και ορύγματα, τον τρόπο κατασκευής οικογενειακών καταφυγίων καθώς και την υγιεινή των χώρων αυτών, η)την αντισεισμική προστασία, θ)τον τρόπο αντιμετώπισης κάθε άλλου είδους έκτακτης ανάγκης και ι)γενικά, την οργανωμένη δράση των κατοίκων σε κάθε μορφής έκτακτης ανάγκης. Β.Τμήμα εκτάκτων αναγκών και αποκατάστασης ζημιών. Η αρμοδιότητα του τμήματος εκτάκτων αναγκών και αποκατάστασης ζημιών αναφέρεται στα παρακάτω θέματα: 1.Το σχεδιασμό τρόπων και μεθόδων σχετικά με την πρόληψη και καταστολή πυρκαγιών, πλημμυρών και λοιπών θεομηνιών και τη συνδρομή των κατοίκων σ’ αυτές τις περιπτώσεις. Σελ.138,06 Τεύχος Θ71-Σελ.20 2.Τη προμήθεια του απαιτούμενου υλικού υποστήριξης στις περιπτώσεις αυτές και την κατάλληλη διάταξή του, ώστε να εξασφαλίζεται η ταχύτερη δυνατή επέμβαση. 3.Το σχεδιασμό τρόπων και μεθόδων για την πρόληψη, υποστήριξη και αποκατάσταση καταστροφών στη γεωργία και την κτηνοτροφία από κάθε είδους θεομηνίες. 4.Την ευθύνη για το σχεδιασμό τρόπων και μεθόδων για αναγκαστική μετακίνηση των κατοίκων σ’ έκτακτες ανάγκες. Για κάθε περίπτωση συντάσσει συγκεκριμένα σχέδια πρόληψης, καταστολής και αποκατάστασης των ζημιών, διαβαθμισμένα ανάλογα με το μέγεθος και την έκταση της έκτακτης ανάγκης. Γ.Τμήμα πολιτικής άμυνας και αυτοπροστασίας. Η αρμοδιότητα του τμήματος πολιτικής άμυνας και αυτοπροστασίας αναφέρεται στα παρακάτω θέματα: 1.Την ενημέρωση και εκπαίδευση των κατοίκων, για την αρτιότερη οργάνωση και εκμάθηση τρόπων και μεθόδων αυτοπροστασίας, αυτοάμυνας, αλληλοβοήθειας και πρώτων βοηθειών εκεί που αδυνατεί να επέμβει η οργανωμένη δράση και ο σχεδιασμός. 2.Την εκμάθηση τρόπων και μεθόδων αυτενέργειας των κατοίκων σε περιπτώσεις αποκλεισμού, βομβαρδισμών, ραδιοβιοχημικού πολέμου και λοιπών καταστροφών φυσικών ή μη. 3.Τη δημιουργία υποδομής για την προστασία των κατοίκων, που αναφέρεται σε καταφύγια, είδη διατροφής, νερό, ρουχισμό, φως, υγειονομικό υλικό και όλα εκείνα τα είδη που επιτρέπουν την παραμονή των κατοίκων στις εστίες του, με σκοπό να περιοριστεί η εκδήλωση πανικού και ομαδικής εγκατάλειψης κύρια των πόλεων. 4.Τη δημιουργία αποθεμάτων σε κάθε νοικοκυριό ειδών διατροφής νερού και είδη πρώτων βοηθειών των κατοίκων. 5.Τον εφοδιασμό της κάθε οικογένειας με κιβώτιο έκτακτης ανάγκης. 6.Την ευθύνη για τη λειτουργία των ομάδων πολιτικής άμυνας. 2.Β.ι.4 Υπουργείο Αιγαίου Δ.Τμήμα σχεδίασης και εκπαίδευσης προσωπικού και πληθυσμού. Η αρμοδιότητα του τμήματος σχεδίασης και εκπαίδευσης προσωπικού και κατοίκων, αναφέρεται στα παρακάτω θέματα: 1.Την εκπαίδευση του προσωπικού των υπηρεσιών της περιφέρειας του Υπουργείου Αιγαίου σε ειδικές σχολές πολιτικής άμυνας, που λειτουργούν με ευθύνη των Υπουργείων Εθνικής Άμυνας, Δημόσιας Τάξης και Αιγαίου. Η εκπαίδευση γίνεται σε τρία επίπεδα: τοπικό, Νομαρχιακό και περιφερειακό, για τη δημιουργία ανώτερων, μέσων και κατώτερων στελεχών αντιμετώπισης έκτακτων αναγκών όλων των κατηγοριών. 2.Την εκπαίδευση των ομάδων πολιτικής άμυνας και των κατοίκων συνολικά σε θέματα ετοιμότητας, πρόληψης και καταστολής, για την αντιμετώπιση κάθε είδους έκτακτων αναγκών. 3.Την κατάρτιση προγραμμάτων και επιλογή τρόπων και μεθόδων ολοκληρωμένων εκπαιδευτικών σχεδίων, κινητοποίησης συμπεριφοράς και συμμετοχής των κατοίκων, στα πλαίσια της παλλαϊκής άμυνας στο χώρο του Αιγαίου. 4.Τη σύνταξη διαβαθμισμένων σχεδίων και την παρακολούθηση της εξέλιξής τους. 5.Την προπαρασκευή και διεξαγωγή των προγραμματισμένων ασκήσεων ΠΣΕΑ. Ε.Τμήμα Πολιτικής κινητοποίησης και οργανωτικής ανάπτυξης και υποστήριξης. Η αρμοδιότητα του τμήματος πολιτικής κινητοποίησης και οργανωτικής ανάπτυξης και υποστήριξης αναφέρεται στα παρακάτω θέματα: 1.Την εξασφάλιση μέσων εφοδίων και κατάλληλης υλικοτεχνικής υποδομής, για την αντιμετώπιση κάθε είδους έκτακτης ανάγκης. 2.Τη δημιουργία ανάλογων κατά περίπτωση αποθεμάτων με τα αναγκαία για κάθε περίπτωση υλικά, που πρέπει να καταχωρούνται σε βιβλία που τηρούνται από τις αποθήκες ΠΣΕΑ του Υπουργείου, των νομαρχιών, των επαρχειών των δήμων, των κοινοτήτων και των νησιών. 3.Την κατάρτιση καταλόγων με υλικά ή άλλα εφόδια που χρειάζεται κάθε οικογένεια, για την αντιμετώπιση μικρής έκτασης συμφορών – πυρκαγιών και σεισμών. 4.Τον εφοδιασμό με τα απαραίτητα υλικά, των ατομικών και ομαδικών καταφυγίων. 5.Την προμήθεια τηλεπικοινωνιακού και λοιπού υλικού για την άμεση σύνδεση και επικοινωνία των διαφόρων ΠΣΕΑ του νησιώτικου χώρου. 6.Την εξασφάλιση των απαραίτητων εφοδίων για αυτοπορισμό των κατοίκων στα απομακρυσμένα άγονα νησιά σε περίπτωση αποκλεισμού ή άλλη αιτία. 7.Την εξασφάλιση των απαραίτητων οικονομικών πόρων για τη λειτουργία της Διεύθυνσης. 8.Τη χωροταξική κατανομή, σχεδιασμό και κατασκευή ομαδικών καταφυγίων στα αστικά κέντρα. 9.Τη μετατροπή κοινοχρήστων χώρων σε ομαδικά καταφύγια. 10.Την προμήθεια κάθε άλλου είδους υλικού που είναι απαραίτητο για την αντιμετώπιση και κάλυψη έκτακτων αναγκών. 11.Τη δημιουργία αποθεμάτων σε κάθε νοικοκυριό σ’ εφόδια, είδη διατροφής, νερό και υλικά πρώτων βοηθειών. 12.Την παρακολούθηση και επίβλεψη των θεμάτων της πολιτικής επιστράτευσης από μη καλούμενες κλάσεις και της χορήγησης αναστολών κατατάξεως σε εφέδρους, για ικανοποίηση των αναγκών της πολιτικής σχεδίασης έκτακτης ανάγκης σ’ έμψυχο δυναμικό των νησιών. 13.Την παρακολούθηση και επίβλεψη των θεμάτων επίταξης και μίσθωσης των μέσων και της εργασίας, της επιβολής δεσμεύσεων και περιορισμών στα κάθε φύσης αγαθά. 14.Τη συγκέντρωση μέρους ή όλης της γεωργικής, δασικής, κτηνοτροφικής και βιομηχανικής παραγωγής και αλιευτικών προϊόντων στο χώρο ευθύνης του Υπουργείου, σε περίπτωση πολέμου. 15.Τη λήψη κατάλληλων μέτρων για τη συνέχιση της λειτουργίας των δημοσίων και ιδιωτικών υπηρεσιών στο χώρο του Αιγαίου. 16.Τη συγκέντρωση και τήρηση στατιστικών στοιχείων για τα υλικά, εφόδια και μέσα που υπάρχουν στο χώρο της ευθύνης του. 17.Την οργάνωση, διάρθρωση και ανάπτυξη των υπηρεσιών ΠΣΕΑ στο χώρο του Αιγαίου. 18.Την επεξεργασία τρόπων και μεθόδων, για τον απρόσκοπτο εφοδιασμό σε νερό και καύσιμα των απομακρυσμένων νησιών σ’ έκτακτες ανάγκες. Διάρθρωση και λειτουργία των υπηρεσιών ΠΣΕΑ της περιοχής αρμοδιότητας του Υπουργείου Αιγαίου Άρθρ.4.-Οι υπηρεσίες ΠΣΕΑ στο χώρο του Αιγαίου διαμορφώνονται και λειτουργούν με την παρακάτω σύνθεση: 1.Διεύθυνση πολιτικής σχεδίασης έκτακτης ανάγκης ΠΣΕΑ στο Υπουργείο Αιγαίου, όπως προβλέπεται στο άρθρ.3. 2.Επιτελείο που εδρεύει στο Υπουργείο και αποτελείται από ένα εκπρόσωπο των Υπουργείων Εθνικής Άμυνας και Δημόσιας Τάξης, τους Νομάρχες και τους υπεύθυνους συντονιστές των ΠΣΕΑ των νομών της Περιφέρειας του Υπουργείου Αιγαίου. Ανάλογα με το είδος της έκτακτης ανάγκης ή όποτε κριθεί σκόπιμο μπορεί να καλούνται εκπρόσωποι και από άλλα Υπουργεία, Οργανισμούς Ν.Π.Δ.Δ., Παραγωγικές τάξεις, πολιτικά κόμματα και λοιπές πολιτικές και κοινωνικές οργανώσεις. Το επιτελείο συνεδριάζει σε τακτικά χρονικά διαστήματα, κατά την κρίση του Υπουργού Αιγαίου ή έκτακτα όποτε κριθεί σκόπιμο από τον Υπουργό Εθνικής Άμυνας ή Αιγαίου. Των συνεδριάσεων προεδρεύει ο Γενικός Γραμματέας του Υπουργείου Αιγαίου και σε περίπτωση απουσίας του ο υπεύθυνος συντονιστής της ΠΣΕΑ του Υπουργείου Αιγαίου. (Μετά τη σελ.138,06) Σελ.138,07 Τεύχος Θ71-Σελ.21 Υπουργείο Αιγαίου 2.Β.ι.4 3.Τα τμήματα ΠΣΕΑ των νομαρχιών λειτουργούν με ευθύνη των  κατά τόπους νομαρχών, σύμ-φωνα με τις κατευθύνσεις και οδηγίες που χαράζει του Υπουργείο Αιγαίου. Το τμήμα ΠΣΕΑ της νομαρχίας συγκροτείται και λειτουργεί με γραφεία αντίστοιχα των τμημάτων που προβλέπονται στο άρθρ.3 για τη διεύθυνση ΠΣΕΑ του Υπουργείου Αιγαίου. 4.Σε κάθε νομαρχία λειτουργεί μόνιμο επιτελείο με την παρακάτω σύνθεση: Το Νομάρχη, το Στρατιωτικό Διοικητή της περιοχής, τους διευθυντές της Ελληνικής αστυνομίας και του Πυροσβεστικού Σώματος, έναν εκπρόσωπο του νομαρχιακού συμβουλίου και τον υπεύθυνο συντονιστή της αντίστοιχης ΠΣΕΑ. Ανάλογα με το είδος της έκτακτης ανάγκης μπορεί να καλούνται εκπρόσωποι άλλων υπηρεσιών, παραγωγικών τάξεων και Ν.Π.Δ.Δ. Στις συνεδριάσεις του επιτελείου προεδρεύει ο νομάρχης και σε περίπτωση απουσίας του ο υπεύθυνος συντονιστής της ΠΣΕΑ της νομαρχίας. Διάρθρωση υπηρεσιών ΠΣΕΑ σε περιφέρεια επαρχείου επαρχίας, τομέα, δήμου, Κοινότητας και μικρού νησιού. Άρθρ.5.-Στην περιφέρεια κάθε επαρχείου, επαρχίας, τομέα, δήμου, κοινότητας και μικρού νησιού συνιστάται γραφείο ΠΣΕΑ, το οποίο διαρθρώνεται και λειτουργεί ως εξής: Α περιφέρεια επαρχείου Στην περιφέρεια επαρχείου συνιστάται υπηρεσία ΠΣΕΑ. Η συγκρότηση και λειτουργία της υπηρεσίας και η σύνθεση του επιτελείου της καθορίζεται με απόφαση του νομάρχη ανάλογα με τις ιδιαιτερότητες του χώρου. Των συνεδριάσεων του επιτελείου προεδρεύει ο έπαρχος που έχει την ευθύνη για τη λειτουργία και τη συγκρότηση της υπηρεσίας αυτής. Β περιφέρεια επαρχίας Στην περιοχή επαρχίας συνιστάται γραφείο ΠΣΕΑ στο οποίο λειτουργεί επιτελείο που αποτελείται από: 1)ένα μέλος από κάθε τομεακό γραφείο που ορίζει ο νομάρχης. 2)τον υπεύθυνο συντονιστή που ορίζει ο νομάρχης. Το επιτελείο συντονίζει τα αντίστοιχα γραφεία ΠΣΕΑ των τομέων. Σελ.138,08 Τεύχος Θ71-Σελ.22 Γ περιφέρεια τομέα 1.Με απόφαση του νομάρχη καθορίζονται ευρύτερες περιοχές στο νομό, με βάση τις γεωγραφικές και συγκοινωνιακές συνθήκες που αποτελούν τους τομείς. 2.Σε κάθε τομέα συγκροτείται γραφείο ΠΣΕΑ στο οποίο λειτουργεί επιτελείο που αποτελείται από τους υπεύθυνους συντονιστές των περιφερειών δήμων και κοινοτήτων που περιλαμβάνονται στην περιοχή του τομέα και προεδρεύει αυτός που ορίζει ο νομάρχης. Δ περιφέρεια δήμου Στην περιφέρεια δήμου συνιστάται γραφείο ΠΣΕΑ στο οποίο λειτουργεί: α)επιτελείο που αποτελείται: 1)το δήμαρχο και τρία μέλη του δημοτικού συμβουλίου που ορίζονται από αυτό. 2)ένα εκπρόσωπο από κάθε συνοικιακό συμβούλιο που ορίζεται από αυτό. 3)τον υπεύθυνο συντονιστή που ορίζεται από το νομάρχη. Των συνεδριάσεων του επιτελείου προεδρεύει ο δήμαρχος. Διαίρεση περιφέρειας δήμου Η περιφέρεια κάθε δήμου διαιρείται σε συνοικίες από το επιτελείο της περιφέρειας του δήμου. Σε κάθε συνοικία λειτουργεί γραφείο ΠΣΕΑ στο οποίο συγκροτείται: Α.Επιτελείο που αποτελείται από: 1)δύο μέλη του συνοικιακού συμβουλίου που ορίζονται από αυτό. 2)ένα μέλος από κάθε ομάδα πολιτικής άμυνας. 3)τον υπεύθυνο συντονιστή που ορίζεται από το νομάρχη και ο οποίος προεδρεύει των συνεδριάσεων του επιτελείου. Β.Τρεις ομάδες πολιτικής άμυνας με τα αντίστοιχα καθήκοντα: 1)ομάδα πυρόσβεσης-πυρασφάλειας.  2)ομάδα διάσωσης-πρώτων βοηθειών. 2.Β.ι.4 Υπουργείο Αιγαίου 3)ομάδα επισκευών – υποστήριξης – αεράμυνας αυτασφάλειας. Η κάθε ομάδα αποτελείται από κατοίκους της συνοικίας και των δύο φύλων που ορίζονται από το επιτελείο της περιοχής δήμου ύστερα από πρόταση του επιτελείου της συνοικίας. Κάθε ομάδα ορίζει ένα από τα μέλη της υπεύθυνο ομαδάρχη και τον αντικαταστάτη του. Εάν ο δήμος είναι μικρός ή για οποιοδήποτε λόγο κρίνεται σκόπιμο να μη διαιρεθεί σε συνοικίες, τότε εκτός του επιτελείου του δήμου συγκροτούνται τρεις ομάδες πολιτικής άμυνας με αντίστοιχα καθήκοντα προς αυτά των ομάδων της κοινότητας. 2.Εάν η συνοικία είναι εκτεταμένη με απόφαση του νομάρχη χωρίζεται σε μικρότερα μέρη που για τις ανάγκες του δ/τος αυτού χαρακτηρίζονται «γειτονιές». Στην κάθε γειτονιά συγκροτείται επιτελείο και τρεις ομάδες πολιτικής άμυνας με τον αντίστοιχο τρόπο και τις αρμοδιότητες των οργάνων της συνοικίας. Στην περίπτωση αυτή στη συνοικία συνιστάται γραφείο ΠΣΕΑ στο οποίο λειτουργεί συντονιστικό επιτελείο που αποτελείται από: 1)δύο μέλη του συνοικιακού συμβουλίου που ορίζονται από αυτό. 2)έναν υπεύθυνο από κάθε γειτονιά που ορίζεται από το συνοικιακό συμβούλιο. 3)τον υπεύθυνο συντονιστή που ορίζει ο νομάρχης και που προεδρεύει του συντονιστικού επιτελείου. Ε περιφέρεια κοινότητας Στην περιφέρεια κάθε κοινότητας συνιστάται γραφείο ΠΣΕΑ στο οποίο λειτουργεί: Α)Επιτελείο που αποτελείται από: 1)Δύο μέλη του κοινοτικού συμβουλίου που ορίζονται από αυτό. 2)ένα μέλος του γεωργικού συνεταιρισμού της κοινότητας που ορίζεται από το διοικητικό συμβούλιο. 3)ένα μέλος από κάθε ομάδα πολιτικής άμυνας που ορίζεται από το νομάρχη ύστερα από πρόταση της ομάδας. 4)τον υπεύθυνο συντονιστή που ορίζεται από το νομάρχη και ο οποίος προεδρεύει των συνεδριάσεων του επιτελείου. Β.Τρεις ομάδες πολιτικής άμυνας με τα αντίστοιχα καθήκοντα: 1)ομάδα πυρόσβεσης-πυρασφάλειας 2)ομάδα διάσωσης-πρώτων βοηθειών 3)ομάδα επισκευών – υποστήριξης – αεράμυνας αυτασφάλειας. Η κάθε ομάδα αποτελείται από κατοίκους της κοινότητας και των δύο φύλων που ορίζονται από το επιτελείο της νομαρχίας ύστερα από πρόταση του επιτελείου της κοινότητας. Κάθε ομάδα ορίζει ένα από τα μέλη της υπεύθυνο ομαδάρχη και τον αντικαταστάτη του. ΣΤ Μικρά νησιά Σε μικρά νησιά για την αποτελεσματική κινητοποίηση των κατοίκων, με απόφαση του νομάρχη συνιστώνται γραφεία ΠΣΕΑ. Η σύνθεση και η λειτουργία των οργάνων τους καθορίζεται με την ίδια απόφαση ανάλογα με τις τοπικές και άλλες ειδικές συνθήκες της περιοχής. Τα γραφεία ΠΣΕΑ των νησιών έχουν απευθείας σύνδεση και επικοινωνία με το αντίστοιχο τμήμα ΠΣΕΑ της νομαρχίας από όπου και παίρνουν εντολές και κατευθύνσεις. Άρθρ.6.-Κάθε λεπτομέρεια σχετική με την εφαρμογή του δ/τος αυτού ρυθμίζεται με απόφαση του Υπουργού Αιγαίου.

[Source: greek_legal_code_raptarchis | Tokens: 16762]